Rihanna 'bietjie moeg vir mans' | Netwerk24
Rihanna 'bietjie moeg vir mans'
05 Junie 2018 16:28
Die sangeres Rihanna (30) en haar skatryk Arabiese kêrel is uitmekaar omdat sy glo 'n bietjie moeg is vir mans, berig die Daily Mail.
MediaTakeOut.com berig sy het "moeg" geraak vir Hassan Jameel, 'n sakeman van Saudi-Arabië.
"Dis verby. Rihanna het sy hart gebreek. Dis wat sy doen, sy breek mans se harte. Rihanna het moeg geraak vir hom. Sy raak soms moeg vir mans."
Sy het nooit werklik die romantiese verhouding bevestig nie, maar het in onderhoude daaroor gepraat dat sy in 'n ernstige verhouding was.
In die Junie-uitgawe van Vogue het sy gesê: "Ek het altyd skuldig gevoel om tyd te maak vir myself, maar ek dink ook ek het nog nooit iemand ontmoet wat dit die moeite werd maak nie."
Jameel (29), wat voorheen getroud was, is die erfgenaam van die Abdul Latif Jameel-fortuin. In 2017 was hulle die vierde rykste familie in die Arabiese wêreld met 'n waarde van $2,2 miljard, volgens Forbes in die Midde-Ooste.